Teluk Danga

Teluk Danga (, ) merupakan pusat rekreasi terbesar di bandar Johor Bahru, Johor, Malaysia. Tempat ini juga terletak berdekatan dengan Istana Bukit Serene iaitu kira-kira 7 kilometer dari pusat bandar Johor Bahru. Pelbagai acara juga pernah diadakan di sini.

Tempat ini boleh dituju melalui pelbagai rangkaian pengangkutan seperti jalan raya utama, Lapangan Terbang Antarabangsa, hab kargo dan pelabuhan. Projek-projek besar juga telah dikenal pasti untuk dibina di sekitar kawasan ini termasuklah pusat hab yang baru yang terdiri daripada kewangan, komersial, hotel, pameran, pusat konvokesyen, marina dan harta kediaman yang mewah.

 Sejarah 
Pembangunan bermula dengan projek tebus guna tanah sejak 1990-an. Walau bagaimanapun, kerja-kerja Teluk Danga terhenti pada 2007 akibat tempias krisis ekonomi dunia yang mengenai Malaysia sebelum disambung semula pada 2012.

Lokasi
Tempat ini terletak di bahagian selatan tengah Iskandar Malaysia serta merupakan pusat pembangunan kediaman dan komersial yang pertama dan terbesar di Johor Bahru. Teluk ini terbentang indah sepanjang pantai yang berukuran 25 kilometer serta menghadap Selat Johor dan meliputi kawasan yang berkeluasan kira-kira .

Tahap ketersampaian
Teluk Danga boleh dituju dari Lebuhraya Skudai (Laluan persekutuan ) melalui jalan pertukaran Teluk Danga yang menjadi laluan Jalan Skudai yang juga terletak berdekatan Istana Bukit Serene. Pelancong yang datang dari pusat bandar Johor Bahru boleh mengakses tempat ini melalui Jalan Skudai.

 Melalui pembinaan Gerbang Selatan Bersepadu (CIQ), Teluk Danga akan dapat dituju hanya 10 minit dari pusat pemeriksaan kastam Malaysia.
 Pembangunan premier ini juga terletak di antara dua Pelabuhan Laut Dalam Antarabangsa Pasir Gudang di timur dan Forest City, Pelabuhan Tanjung Pelepas di barat.
 Apabila hendak menuju ke utara dalam masa 30 minit, pengunjung akan sampai ke Lapangan Terbang Antarabangsa Senai yang terletak di Senai.
 Landasan terminal keretapi utama di bandar Johor Bahru boleh dituju dengan hanya mengambil masa 10 minit dari Teluk Danga.

 Isu 
Beberapa aspek impak Teluk Danga terhadap warga penduduk pesisir telah dikaji. Satu isu berkenaan pembinaan Teluk Danga ialah impak sosioekonomi kepada penduduk Orang Asli Orang Seletar di pesisir. Pemerhatian oleh ahli linguistik, Samsur Rijal Yahaya sepanjang 2000-an mendapati bahawa pembangunan penambakan tanah Teluk Danga telah menjejaskan ekosistem laut yang menjadi mata pencarian warga peribumi di sana. Hal ini menyebabkan mereka terpaksa mencari pendapatan baharu seperti menjual besi buruk.

 Rujukan 

Pautan luar
  Danga Bay

Kategori:Johor Bahru
Kategori:Pantai di Malaysia